มีเพศสัมพันธ์ ใส่ถุงยาง + ซื้อที่ตรวจครรภ์แล้ว แต่ประจำเดือนไม่มา 10 กว่าวันแล้วคือดิฉันมีอะไรกับแฟนแล้วเป็นการมีเพศสัมพันธ์ครั้งแรก โดยใส่ถุงยางอนามัย แต่เรามีอะไรกันถึง 2 ครั้งในวันเดียว โดยใส่ถุงยางป้องกันทั้งสองครั้ง และได้ทำการหลั่งนอกถึงสองครั้งเช่นกัน หลังจากนั้นผ่านไป 1 อาทิตย์ ประจำเดือนก็ยังไม่มา ก็เลยไปซื้อที่ตรวจครรภ์มาตรวจ แต่ที่ตรวจขึ้น 1 ขีด ก็โล่งใจ (ตรวจตอนเช้า ปัสสาวะแรก) แต่จนตอนนี้ผ่านมา 9 วันแล้ว ประจำเดือนก็ยังไม่มา ประจำเดือนเดือนที่แล้วมาวันที่ 3 ของเดือน แต่นี่วันที่ 12 แล้วค่ะ ประจำเดือนยังไม่มาเลย แบบนี้มีโอกาสท้องไหมคะ? แล้วต้องทำการตรวจครรภ์ซ้ำเพื่อความแน่ใจไหม หรือควรไปตรวจเลือดดีคะ?ป.ล. มีอาการเจ็บที่นมและปวดหัว บ้างเล็กน้อย
สวัสดีค่ะ หากได้ตรวจหาการตั้งครรภ์ได้อย่างถูกต้อง และตรวจเมื่อประจำเดือนขาดไป 1 สัปดาห์แล้ว หากตรวจพบขึ้น 1 ขีด ก็แสดงว่าไม่น่ามีการตั้งครรภ์เกิดขึ้นค่ะ ดังนั้นการที่ประจำเดือนไม่มา อาจเกิดจากสาเหตุอื่นๆ เช่น1.มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย เช่น เป็นไข้หวัด ท้องเสีย เป็นต้นสำหรับอาการเจ็บเต้านมและปวดหัว อาจเป็นอาการก่อนการมีประจำเดือนมาก็ได้ค่ะ ดังนั้นแนะนำให้รอประจำเดือนไปอีกซักระยะค่ะ หากยังคงไม่มา อาจลองตรวจซ้ำดูอีกครั้งค่ะ